钦定古今图书集成/明伦汇编/氏族典/第386卷 > 李朝隐
## 钦定古今图书集成/明伦汇编/氏族典/第386卷 > 李朝隐

按《唐书李朝隐传》：“朝隐，字光国，京兆三原人。明法中
第，调临汾尉，擢至大理丞。武三思构五王，御史郑愔
请诛之，朝隐独以不经鞫实，不宜轻用法，忤旨，贬岭
南丑地。宰相韦巨源、李峤言于中宗，以为闻喜令，迁
侍御史。后进太中大夫。为执政所挤，出通州都督，徙
绛州刺史。开元初，迁吏部侍郎。久之，以策县令有下”
第，降滑州刺史，徙同州。擢河南尹，政严清奸，人不容
息。入为大理卿，封金城伯，进太常卿，出为岭南采访
处置使。卒于官，谥曰贞。